ai4bharat/Pralekha huggingface dataset:
وزارتِ تعلیم
فرو غ انسانی وسائل کے مرکزی وزیر ڈاکٹر رمیش پوکھریال‘نشنک’ اور فروغ انسانی وسائل کے وزیر مملکت جناب سنجے دھوترے نے پارلیمنٹ کے ایوان زیریں کے رُکن کے طورپر حلف لیا
دونوں وزراء نے وزارت کے سبھی افسروں ملاقات کی اور انہیں اپنی نیک خواہشات پیش کیں
ڈاکٹر پوکھریال نے وزیر اعظم کے سوچھ بھارت مشن کے مطابق وزارت کو صاف ستھرا رکھنے کی افسروں کو ہدایت دی
نئی دہلی،17جون2019؍فروغ انسانی وسائل کے مرکزی وزیر ڈاکٹر رمیش پوکھریال‘نشنک’اور فروغ انسانی وسائل کے وزیر مملکت جناب سنجے دھوترے نے آج پارلیمنٹ کے ایوان زیریں لوک سبھا کے رُکن کے طورپر حلف لیا۔
حلف لینے کے بعد ڈاکٹر رمیشن پوکھریال نشنک نے سیکریٹریوں، جوائنٹ سیکریٹریوں اور وزارت کے دیگر افسروں سے ملاقات کی۔ انہوں نے انہیں اپنی نیک خواہشات پیش کیں اور ان سے اپیل کی کہ وہ وزارت کے اہداف کے حصول کے لئے حتی الامکان کوشش کریں۔وزیر مملکت بھی ڈاکٹر پوکھریال کے ہمراہ تھے اور انہوں نے بھی سبھی اہلکاروں سے ملاقات کی۔
ڈاکٹر نشنک نے افسروں کے کمروں کے اندرونی حصوں کا بھی جائزہ لیا ، تاکہ وزیر اعظم کے سوچھ بھارت مشن کے مطابق وزارت کو صاف ستھرا رکھا جاسکے۔انہوں نے اہلکاروں کو نئی اور زیر التوا فائلوں کو جلدی سے نپٹانے کی ہدایت دی۔
؎
اسکولی تعلیم کے سیکریٹری کے چیمبر کے دورے کے دوران ڈاکٹر پوکھریال نےاسکولی تعلیم کے موضوع پر مدھوبنی، گونڈ اور پتھوڑا جیسے آرٹ فارموں میں پینٹنگز کی ستائش کی۔ڈاکٹر نشنک نے محکمہ اعلیٰ تعلیم کے سیکریٹری کے کمرے کی شادابی اور اس میں رکھے ہوئے آرگینک آرٹ نمونوں کی بھی ستائش کی۔
مختلف دفاتر کا جائزہ لینے دوران وزیر موصوف نے اسکولی تعلیم کے جوائنٹ سیکریٹری کے دفتر میں قائم کئے گئے کچن گارڈن کی بھی ستائش کی۔ انہوں نے مشورہ دیا کہ فروغ انسانی وسائل کی وزارت کو چاہئے کہ وہ تعلیم سے متعلق تزئین کاری کے تخلیقی سامانوں اور وزارت کے تحت آنے والے سبھی محکموں کی حصولیابیوں کی تصویروں کا استعمال کریں۔
ڈاکٹر نشنک نے یہ بھی کہا کہ افسران اپنے آپ کو کام کے بوجھ تلے نہ دبائیں اور یوگا کرکے نیز صحت مند خوراک وغیرہ کے ذریعے کام کے دباؤ کو کم کریں۔ وزیر موصوف نے وزارت کے مختلف محکموں اور شعبوں میں کام کرنے والے ملازمین سے بھی ملاقات کی۔
م ن۔م م۔ن ع

U: 2485
(Visitor Counter : 65
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 220.09کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 81,097 ٹیکے لگائے گئے۔
ہندوستان میں سردست زیر علاج مریضوں کی تعداد3,609ہے۔
فی الحال زیر علاج مریضوں کی شرح0.01فیصد ہے۔
سردست ملک میں شفایابی کی شرح 98.8 فیصد ہے۔
گزشتہ 24 گھنٹوں کے دوران185مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر4,41,43,850 ہوگئی ہے۔
پچھلے 24 گھنٹوں کے دوران 243نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے والے افراد کی ہفتہ وار شرح فیصد ہے ۔
اب تک کُل 91.05کروڑ ٹیسٹ کئے جاچکے ہیں۔گزشتہ 24 گھنٹوں کے دوران 2,13,080ٹیسٹ کئے گئے۔
خواتین اور بچوں کی ترقیات کی وزارت
مشن سکشم آنگن واڑی اور پوشن 2.0 کے تحت 2021-22 سے 2025-26 تک کی پانچ سالہ مدت کے لیے ای سی سی ای/پری اسکول کٹ کے تحت 579.20 کروڑ روپے کی رقم مختص کی گئی
پری اسکول کٹ/ ای سی سی ای سکشم آنگن واڑی اور پوشن 2.0 کے ذیلی اجزا میں سے ایک ہے۔ مشن سکشم آنگن واڑی اور پوشن 2.0 کے تحت 2021-22 سے 2025-26 تک کی پانچ سالہ مدت کے لیے ای سی سی ای/ پری اسکول کٹ کے تحت 579.20 کروڑ روپے کی رقم مختص کی گئی ہے۔
30 جون، 2022 تک، 3 سے 6 سال کی عمر کے 3.03 کروڑ بچوں کو آنگن واڑی مراکز کے ذریعے ابتدائی بچپن کی تعلیم  تک رسائی حاصل ہے۔ ’مشن سکشم آنگن واڑی اور پوشن 2.0‘ کے بارے میں اسکیم کے رہنما خطوط، اسکول سے پہلے کی تعلیم کے لیے مندرجہ بالا تقاضوں کا احاطہ کرتے ہیں تاکہ آنگن واڑی مراکز، اسکول کے تمام پری اسکولوں کو تیار کیا جا سکے۔
کھیل پر مبنی، تجرباتی اور بچوں کے موافق طرز عمل کو فروغ دینے کے لیے، حکومت کی طرف سے ECCE کے لیے ایک قومی نصابی فریم ورک تیار کیا گیا تھا تاکہ حسی اور ادراکی نشوونما کے لیے بچوں کی مجموعی نشوونما میں مدد مل سکے۔ قومی سطح پر، 3 سے 4، 4 سے 5 اور 5 سے 6 سال کی عمروں کے لیے الگ الگ، مندرجہ بالا ڈومین کو سپورٹ کرنے کے لیے نمونے کی سرگرمی کی کتابوں کا ایک سلسلہ تیار کیا گیا ہے۔ آنگن واڑیوں کو پری اسکول ایجوکیشن لرننگ کٹس بھی فراہم کی جاتی ہیں تاکہ بچوں کی نشوونما میں مدد مل سکے۔ ای سی سی ای کی پالیسی روایتی گانوں، کہانیوں، لوریوں، لوک کہانیوں، مقامی کھلونوں اور کھیلوں کو بطور کھیل اور سیکھنے کے مواد کے ECCE ترتیبات میں استعمال کرنے کی بھی سفارش کرتی ہے۔ ہر عمر گروپ کے بچوں کے لیے الگ الگ کارڈز کے ساتھ سہ ماہی بنیادوں پر بچوں کی پیش رفت کی ابتدائی اور مسلسل تشخیص کے لیے آنگن واڑی کارکنوں کے لیے تشخیصی کارڈ تیار کیے گئے تھے۔
قومی تعلیمی پالیسی  2020 کے تحت، ECCE تک عالمگیر رسائی کے لیے، تمام AWCs میں ECCE کو نافذ کرنے کا انتظام ہے، جس میں آنگن واڑی مراکز کی مضبوطی، اعلیٰ معیار کے بنیادی ڈھانچے، کھیل کے ساز و سامان اور اچھے تربیت یافتہ آنگن واڑی ورکرز کو مزید تقویت ملے گی۔ 3 سے 6 سال کی عمر کے بچوں کے لیے عمر کے مطابق نصاب کی سفارش کرنے کے لیے وزارت کی طرف سے تشکیل دی گئی ایک ماہر کمیٹی نے اپنی رپورٹ پیش کی ہے۔
خواتین اور بچوں کی ترقی کی مرکزی وزیر محترمہ اسمرتی زوبن ایرانی نے آج راجیہ سبھا میں ایک تحریری جواب میں یہ معلومات فراہم کی۔
ماحولیات، جنگلات اور موسمیاتی تبدیلی کی وزارت
ایکو کلب پروگرام کے انعقاد کیلئے ریاست کی نوڈل ایجنسیوں کی پہلی سالانہ میٹنگ
نئی دہلی۔23؍دسمبر۔ ماحولیات ، جنگلات اور آب وہوا میں تبدیلی کی وزارت کے نیشنل گرین کور ’ایکوکلب‘ کے پروگرام پر عملدرآمد کرنے والی ریاستی نوڈل ایجنسیوں  کی پہلی سالانہ میٹنگ ، گجرات کے کیوڑیا کے مقام پر 20 سے 21 دسمبر 2019 کو منعقد کی گئی ۔ یہ میٹنگ وزارت کے ماحولیاتی تعلیم کے ڈویزن نے ، گجرات کی گیرفاؤنڈیشن کے ساتھ ملکر منعقد کی تھی۔
اس پروگرام پر عملدرآمد کرنے والی 22ریاستوں اور مرکز کے زیر انتظام علاقوں کے سینئر افسران نے، نیز گجرات کے ایکوکلب کے تقریباً 200 طلبا ء نے میٹنگ میں شرکت کی۔ ایک نمائش میں بھی پروجیکٹوں ، وسائل کے ساز و سامان اور تمام ریاستوں / مرکز کے زیر انتظام علاقوں کے ایکو کلب کے طلباء کے ہاتھوں میں تیار کی گئی دستکاری کی اشیاء رکھی گئیں۔ اس پروگرام میں بڑی تعداد میں لوگ آئے نیز سیاحوں نے بھی اس پروگرام کا لطف لیا۔
ماحولیاتی تعلیم سے متعلق بیداری اور تربیت  وزارت کی ایک مستحکم مرکزی شعبے کی اسکیم ہے جو 84-1983 سے وجود میں ہے اور اس کا مقصد ماحولیات کے تحفظ کیلئے ماحولیاتی بیداری کو فروغ دینا اور ان سرگرمیوں میں طلباء کو شرکت کے لئے آمادہ کرنا ہے۔ اس اسکیم کے تحت نیشنل گرین کور  ایکو کلب کا پروگرام 2002-2001 میں اس مقصد سے شروع کیا گیا تھا کہ اسکول کے بچوں کو فوری طور پر تجربہ کراتے ہوئے ان کے ماحول ، بات چیت اور ماحولیات کے شعبے میں درپیش مسائل کے بارے میں معلومات فراہم کی جائے ۔ اس پروگرام کا مقصد ماحولیات کے تئیں مناسب رویے پر آمادہ کرنا اور اس کے فروغ سے متعلق معاملات کے تئیں بچوں کو حساس بنانا ہے۔
میٹنگ میں این جی سی ایکو کلب پروگرام پر عملدرآمد کرنے میں ریاستوں / مرکز کے زیرانتظام علاقوں کی سرکاروں کی طرف سے کیے گئے تعاون کا اعتراف کیا گیا اور ایجنسیوں کو ستائش کی سرٹیفکیٹ دیے گئے۔ مزید یہ کہ قومی سطح پر بہترین ایکوکلب ایوارڈ چھتیس گڑھ، کیرالا اورتلنگانہ ایکوکلب کے اُن طلباء کو دیے گئے جنہوں نے پہلی ، دوسری اور تیسری پوزیشن حاصل کی تھی۔ نیز اس پروگرام میں حوصلہ افزائی کیلئے بھی انعامات دیے گئے۔ یہ انعامات گجرات، سکم اور کرناٹک ایکوکلب کے طلباء کو دیے گئے۔ ماحولیاتی تعلیم کے ڈویزن کی طرف سے ایکو کلب کے طلباء کے لئے تیار کیے گئے کتابچے ’ایکو کلب کی جھلکیاں‘جو بین الاقوامی ماحولیاتی کنونشنز و پروگرام سے متعلق ہے اور ماحولیات کی اہمیت کے اہم دنوں سے متعلق ہے۔
اس اسکیم کے تحت طلباء کوماحولیات کے تئیں لگاتار بیدار کیا جارہا ہے اور ماحولیات کے تحفظ کے تئیں اُن کو لگاتار حساس بنایا جارہا ہے۔ یہ نشانہ مقرر کیا گیا ہے کہ 21-2020 میں ،ایکوکلبز کی تعداد کو ،جو فی الحال تقریباً ایک لاکھ پچاس ہزار ہے ، بڑھا کر دو لاکھ کردیا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ اس۔ ع ن
U-5993
(Visitor Counter : 124
وزارت دفاع
سالانہ دو طرفہ بحری مشق کونکن 2023
ہندوستانی بحریہ اور شاہی بحریہ کے درمیان سالانہ دو طرفہ بحری مشق کونکن 2023 کا 20 سے 22 مارچ 2023 تک بحیرہ عرب میں کونکن کے ساحل پر انعقاد کیا گیا۔
آئی این ایس ترشول جو ایک گائیڈڈ میزائل فریگیٹ ہے اور ایچ ایم ایس لینکاسٹر نے جو ٹائپ 23 گائیڈڈ میزائل فریگیٹ ہے، اس بار کی مشق میں حصہ لیا اور کارروائی کے محاذ پر باہمی تعاون کو بڑھانے اور بہترین طریقوں کو اپنانے کے لیے متعدد سمندری مشقیں کیں۔ مشقوں میں بحری کارروائیوں کے تمام شعبوں کا احاطہ کیا گیا۔ ان میں ہوائی، سطحی اور ذیلی سطحی، ہوا سے بھرے نشانے ’کلر ٹماٹو‘ پر گولہ باری، ہیلی کاپٹر آپریشنز، اینٹی ایئر اور اینٹی سب میرین جنگی مشقیں، وزٹ بورڈ تلاشی اینڈ ضبطی ، جہاز چلانے کی مشقیں اور اہلکاروں کا تبادلہ شامل ہیں۔
مشق نے دونوں بحری افواج کے اہلکاروں کو بہترین تربیتی اہمیت کا حامل بنایا۔ مشق کے دوران اعلیٰ سطح کی پیشہ ورانہ مہارت اور جوش و خروش بھی نمایاں نظر آیا۔ توجہ مرکوز کرنے والے اہلکاروں نے انتخابی تیاریوں کا مظاہرہ کیا اور کارروائی کے محاذ پر باہمی تعاون کو بڑھانے اور مشترکہ آپریشن کرنے کی صلاحیت کو بہتر بنانے کی اہلیت دکھائی۔ یہ سلسلہ ہندوستانی بحریہ اور شاہی بحریہ کی بحری سلامتی کو مضبوط بنانے اور خطے میں قواعد پر مبنی ترتیب کو برقرار رکھنے کے لیے مشترکہ کوششوں کو تقویت دینے میں انتہائی معاون ثابت ہو گا۔
جل شکتی وزارت
اطلاعاتی ٹیکنولوجی ، آئی ٹی پر مبنی سینسرس
جل شکتی کے وزیر مملکت جناب بشویشور تو دو نے آج راجیہ سبھا میں ایک جواب میں یہ جانکاری فراہم کی ہے ۔
ٹیکنولوجی کی ترقی کے بارے میں بشمول ریاستیں قومی آبی پالیسی 2012، کے تحت‘‘ ٹیکنولوجی میں تحقیق اور ترقی جاری رکھنے کو فروغ دیا جائے گا تاکہ سائنسی طریقے سے پانی کے شعبے میں مسائل کو حل کیا جا سکے ۔ آبی وسائل کے شعبے میں اختراعات کی حوصلہ افزائی کی جائے گی اس کو تسلیم کیا جائے گا اور ایوارڈس سے نوازا جائے گا ۔’’
ریاستوں کو خاطر خواہ گرانٹس دینے کی ضرورت ہے تاکہ ٹیکنولوجی کو جدید ترین بنایا جائے، طور طریقے وضع کئے جائیں ، طور طریقوں کی منصوبہ بندی اور ان کا بندوبست کیا جائے ،جبکہ اور پانی اکٹھا ہونے والےطاس کے مقامات کے لئے سالانہ پانی کا ذخیرہ کرنے اور اس کے حساب کتاب سے متعلق تیاریوں ، آبی نطام کے لئے ہائیڈروجن کے ذخیرہ کو تیار کیا جائے۔ اس کے معیار اور کارکردگی کا جائزہ لیا جائے۔
اس بات کا اعتراف کرنے کی ضرورت ہے کہ ترقی یافتہ ملکوں میں پانی کے شعبے سے متعلق زمینی طور طریقوں میں اطلاعاتی ٹیکنولوجی اور تجزیاتی صلاحیتوں کو جدید ترین بنا کر انقلاب برپا کیا جا چکا ہے ۔ بھارت میں نجی اور سرکاری دونوں شعبوں میں تمام سطحوں پر پانی سے متعلق منصوبہ سازوں اور بندوبست کرنے والوں کے لئے ، ازسرنو تربیت اور بہتری لانے کے معیاری پروگرام منعقد کئے جانے کی ضرورت ہے۔
پانی کا معاملہ ایک ریاستی ذمہ داری ہے اس لئے آبی وسائل کے فروغ اور انہیں بہتر بنانے ، انہیں محفوظ رکھنے کی ذمہ داری بنیادی طور پر متعلقہ ریاستی سرکاروں پر عائد ہوتی ہے ۔
ریاستی سرکاروں کی کوششوں میں معاونت کی غرض سے ، مرکزی حکومت مختلف اسکیموں اور پروگراموں کے ذریعہ انہیں مالی امداد فراہم کرتی ہے ۔ قومی آبی پالیسی پر مناسب عمل درآمد کی غرض سے اسے تمام ریاستوں اور مرکز کے زیر انتظام علاقوں کو بھیج دیا گیا ہے ۔
نوجوانوں کے امور اور کھیل کود کی وزارت
کھیل کی وزارت نے چار سال کی مدت کے لیے چھ کھیلو انڈیا ریاستی امتیازی مراکز کو مالی تعاون کے طور پر 67.32 کروڑ روپے کے بجٹ کو منظوری دی
نئی دہلی، 07 نومبر: کھیل کی وزارت نے چھ مراکز کو کھیلو انڈیا ریاستی امتیازی مراکز  کے طور پر منظوری دے دی ہے۔ ان مراکز کو 67.32 کروڑ روپے کے مجموعی بجٹ تخمینہ کے ساتھ مالی سال 21-2020 کے لیے اور بعد میں اولمپک سطح کی صلاحیتوں کی نشاندہی کرنے کی کوشش میں اگلے چار سال کے لیے تیار کیا جائے گا۔
ہر ایک ریاست میں شناخت شدہ مرکز اور فراہم کی گئی مالی امداد میں شامل ہیں:
آسام: ریاستی اسپورٹس اکیڈمی، سرجوسائی — 7.96 کروڑ روپے
میگھالیہ: جواہر لعل نہرو اسپورٹس کامپلیکس، شیلانگ، میگھالیہ — 8.39 کروڑ روپے
دمن اور دیو: نیو اسپورٹس کامپلیکس، سلواسا — 8.05 کروڑ روپے
مدھیہ پردیش: مدھیہ پردیش ریاستی اکیڈمی — 19 کروڑ روپے
مہاراشٹر: شری شو چھترپتی اسپورٹس کامپلیکس، بالیواڑی، پونہ — 16 کروڑ روپے
سکّم: پلجور اسٹیڈیم، گنگ ٹوک — 7.91 کروڑ روپے
اس پہل کے بارے میں امورِ نوجواں اور کھیل کے مرکزی وزیر جناب کرن رجیجو نے کہا، ’’ملک بھر میں کھیل کے امتیازی مراکز کی تعمیر بھارت کو اولمپک 2028 میں سرفہرست 10 ممالک میں شامل کرنے کے ہمارے نقطہ نظر کی سمت میں ایک قدم ہے۔ جب تک ہم ورلڈ کلاس خصوصی ٹریننگ فراہم نہیں کرتے، ہم ایتھلیٹوں سے اولمپک کھیلوں میں شاندار کارکردگی کرنے کی امید نہیں کر سکتے۔ ان مراکز میں ایک مخصوص کھیل میں عالمی سطح کی ٹریننگ فراہم کی جائے گی اور وہ مرکز ملک میں اس مخصوص کھیل کا اہم مرکز بن جائے گا، جہاں اس کھیل کے مختلف ایتھلیٹ ٹریننگ دیں گے۔ مجھے خوشی ہے کہ ہر ایک ریاست نے اس قسم کے مراکز بنانے کی اس پہل کی مثبت طریقے اور سرگرمی کے ساتھ حمایت کی ہے۔‘‘
امتیازی مراکز کی حمایت، بنیادی ڈھانچوں کی تجدید، اسپورٹس سائنس مراکز کے قیام اور فزیوتھیراپسٹ، مضبوطی اور کنڈیشننگ ماہرین جیسے کوالٹی کوچز اور اسپورٹس سائنس انسانی وسائل کی شکل میں دستیاب ہوگی۔ کھلاڑیوں کو اعلی معیار کے آلات بھی فراہم کیے جائیں گے۔ اکادمی میں سائنسی تعاون اور کارکردگی کے نظم کے معیار کو یقینی بنانے کے لیے اعلی کارکردگی والے منیجروں کی تقرری کا بھی انتظام ہوگا۔
کھیل کی وزارت ہر ایک ریاست اور مرکز کے زیر انتظام علاقہ میں موجودہ کھیل کے انفراسٹرکچر کی تجدید کر رہی ہے۔ اس کے لیے ریاستوں اور مرکز کے زیر انتظام علاقوں کے ساتھ اشتراک کرکے اور ملک بھر میں ایک مضبوط کھیل کا ایکو سسٹم بنانے کے مقصد سے کھیلو انڈیا ریاستی امتیازی مراکز  کی تعمیر کر رہی ہے۔ ہر ایک کے آئی ایس سی ای کو 14 اولمپک کھیلوں میں مخصوص کھیل کے تعاون کے ساتھ وسعت بخشی جائے گی، جس میں سے ایک ریاست یا مرکز کے زیر انتظام علاقہ کو زیادہ سے زیادہ تین کھیلوں کے لیے تعاون فراہم کیا جائے گا۔
سائنس اور ٹیکنالوجی کی وزارت
انڈو-جرمن سائنس اینڈ ٹیکنالوجی سینٹر  صحت کی نگہداشت اور اس کی برقراری پر مشترکہ’’مصنوعی ذہانت  اقدام کی تجویز پیش کرنے کے لئے تیار
سائنس اور ٹیکنالوجی کے مرکزی وزیر ڈاکٹر جتیندر سنگھ نے آج برلن میں صدر ڈی ایف جی  پروفیسر  کٹجا بیکر کے ساتھ ایک اعلیٰ سطحی میٹنگ کی۔
انڈو-جرمن سائنس اینڈ ٹیکنالوجی سینٹر  صحت کی دیکھ بھال اور اس کی برقراری پر مشترکہ "مصنوعی ذہانت"  اقدام کی تجویز پیش کرنے کے لیے تیار ہے۔
یہ بات یہاں سائنس و ٹیکنالوجی اور ارضیاتی علوم کے مرکزی وزیر ڈاکٹر جتیندر سنگھ نے ظہرانے کی میٹنگ کے دوران کہی جس کی میزبانی صدر ڈی ایف جی  پروفیسر  کٹجا بیکر نے کی، جو ایک تجربہ کار طبی پیشہ ور اور محقق بھی ہیں۔
ڈاکٹر جتیندر سنگھ نے اس بات پر اطمینان کا اظہار کیا کہ ہندوستان اور جرمنی کے سائنس اور ٹیکنالوجی کے تعلقات نے نمایاں مفادات، باہمی خیر سگالی اور اعلیٰ سطحی تبادلوں کی طرف سے حوصلہ افزائی کےساتھ حالیہ برسوں میں کافی ترقی کی ہے اور واقعی کثیر جہتی بن گئے ہیں۔ ڈی ایف جی ایک اہم کردار ادا کر رہا ہے اور ہم ڈی ایف جی کے ساتھ دیرینہ شراکت کی قدر داں ہیں۔
وزیر موصوف نے پی ایچ ڈی پروگرام کو آگے بڑھانے کے لئے ہندوستانی اور جرمن طلباء کی تربیت کے لئے صلاحیت سازی کے رُخ پر بین اقوامی ریسرچ ٹریننگ گروپس  پروگرام کے ساتھ تعاون کے لئے حال ہی میں ختم ہونے والے مفاہمت نامے کے بارے میں بات کی۔ ہندوستانی اور جرمن تحقیقی گروپوں سے تجاویز طلب کرنے کے لئے رجوع کیا جارہا ہے۔ دونوں نے اس بات سے اتفاق کیا کہ پروجیکٹوں کے بڑے مقاصد کے حصول اور بڑے مسائل کے حل کے لئے یہ واقعی عمدہ معاہدہ ہے۔
ڈاکٹر جتیندر سنگھ نے کہا کہ وزیر اعظم نریندر مودی کی دور اندیش قیادت میں حکومت ہند نے حالیہ دنوں میں کئی نئے پروگرام میم کے طور پر شروع کئے ہیں جیسے سائبر فزیکل سسٹم، کوانٹم ٹیکنالوجیز، فیوچر مینوفیکچرنگ، گرین ہائیڈروجن فیول، ڈیپ اوشین مائننگ وغیرہ۔ حکومت ہند اور ڈی ایف جی سماجی چیلنجوں کے اِس طرح کے مسائل کو حل کرنے میں مل کر کام کرنے کی صورت تلاش کر سکتے ہیں۔
دونوں نے فنڈنگ ریسرچ پروجیکٹوں کی شکل میں ہندوستان اور ڈی ایف جی کے درمیان دو طرفہ تعاون کے مواقع تلاش کرنے اور تحقیق میں طویل مدتی ہند-جرمن تعاون پر مبنی تعلقات کو شروع اور تیز کرنے سے اتفاق کیا۔ دونوں دیگر سائنسی محکموں کے ساتھ انٹرنیشنل ریسرچ ٹریننگ گروپس  پروگرام شروع کرنے پر بھی متفق ہوئے۔
دونوں نے ستمبر 2022 میں ٹاکسیکولوجی کے شعبے میں تجاویز کے لئے ایک مشترکہ کال سامنے آنے کے امکان پر خوشی کا اظہار کیا۔
ڈاکٹر جتیندر سنگھ نے کہا کہ ہندوستان نے سماجی فائدے کے لئے کوانٹم کمپیوٹنگ کی طاقت کو استعمال کرنے کے رُخ پرکئی اقدامات کئے ہیں۔ حکومت ہند نے سائبر فزیکل سسٹم میں ہندوستان کو ایک سرکردہ محرّک بنانے کے لئے انٹر ڈسپلنری سائبر فزیکل سسٹمز پر قومی مشن کا آغاز کیا ہے۔
دونوں نے صنفی مساوات عدم مساوات کو دور کرنے کے رُخ پر اپنی اپنی حکومتوں کی طرف سے کئے جانے والے نئے اقدامات اور پروگراموں پر بھی تبادلہ خیال کیا۔
دونوں رہنماؤں نے یہ امید ظاہر کی کہ بین ممالک سائنسی تحقیق کی فنڈنگ کے لئے ڈیٹا کے تحفظ کے ضوابط کو ہم آہنگ کرنے کی خاطر ایک مشترکہ طریقہ کار وضع کیا جا سکتا ہے۔
ڈاکٹر جتیندر سنگھ دونوں ممالک کی تحقیقی برادریوں کے درمیان فوری اور اعلیٰ سائنسی موضوعات پر خصوصی توجہ کے ساتھ تعاون پر مبنی تحقیقی مراکز شروع کرنے کی تجویز سے متعلق پُر امید نظر آئے۔
ماحولیات، جنگلات اور موسمیاتی تبدیلی کی وزارت
آئی ایم ڈبلیو بی ای ایس کے لیے فنڈ کی تخصیص
ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے نے آج راجیہ سبھا میں درج ذیل معلومات فراہم کیں۔
آئی ایم ڈبلیو بی ای ایس پروجیکٹ کو عالمی ماحولیاتی سہولت  کے تحت رقم فراہم کی جاتی ہے۔ جی ای ایف ٹرسٹ فنڈ  نے 5 سالوں کی مدت میں 31.13 کروڑ روپے کے برابر بجٹ کو منظوری دی ہے۔
اس پروجیکٹ میں شامل تین آب گاہیں کیرالہ کی سستھم کوٹا جھیل، پنجاب کی ہریکے جھیل اور بہار کی کابرتال جھیل ہیں۔ جی ای ایف ٹی ایف میں سے 19.02 کروڑ روپے کے برابر کا کل بجٹ مذکورہ تینوں آب گاہوں کے لیے مختص کیا گیا ہے، جسے تینوں ریاستوں کو برابر برابر دیا جائے گا۔
ابھی تک درج ذیل سرگرمیاں انجام دی گئی ہیں:
- پروجیکٹ کی شروعات کے حصے کے طور پر ، پروجیکٹ کے نتائج کا فریم ورک، نگرانی کے اشاریے اور گرمی کا منصوبہ اپ ڈیٹ کیا گیا ہے تاکہ پروجیکٹ کے منظوری کے بعد سے ہونے والی ترقیاتی کاموں کو شامل کیا جاسکے۔ پروجیکٹ کی بیس لائن کو اپ ڈیٹ کردیا گیا ہے۔ پروجیکٹ مینجمنٹ یونٹ  اور نیشنل پروجیکٹ اسٹیئرنگ کمیٹی  کی تشکیل کی گئی ہے۔
- دو کتابچے تیار کیے گئے ہیں- آئی ایم ڈبلیو بی ای ایس پروجیکٹ کتابچہ، جس میں پروجیکٹ کے کلیدی عناصر کا خلاصہ پیش کیا گیا ہے، اور  بین الاقوامی اہمیت کی حامل آب گاہوں کی شناخت اور انتظام ۔
- 16 رام سر سائٹوں کے لیے رام سر انفارمیشن شیٹ  کو اپ ڈیٹ کرنے کے بعد رام سر علاقائی ٹیم کو جمع کرادیا گیا ہے۔
- پی ایم یو نے ریاستی حکومتوں کے ذریعے جمع کرائے گئے مربوط انتظام کے منصوبوں کی تکنیکی جانچ کی ہے، خاص کر اس میں حیاتیاتی نظام سے متعلق خدمات اور بائیوڈائیورسٹی اقدار کی شمولیت اور خطروں کے معاملے میں مداخلت کی پیمائش کا تجزیہ کیا گیا ہے۔
- اس کے علاوہ موجودہ انتظام کے منصوبوں کے فریم ورک کی ڈیزائننگ کے ذریعے تین نمائشی مقامات پر ہونے والے کاموں اور ان مقامات کے لیے ریاستی حکومتوں کو رقوم کی فراہمی کا سلسلہ شروع کیا گیا ہے۔
سائنس اور ٹیکنالوجی کی وزارت
آئی این ایس ٹی نے مرگی کی روک تھام کی دوا ’روفینا مائڈ‘ کی پیداوار کے لئے نینو ٹکنالوجی پر مبنی کفایتی میتھڈ  تیار کیا
بنیادی ڈھانچے، انسانی وسائل اور انسٹی ٹیوٹ آف نینو سائنس ٹکنالوجی کی شیڈنگ میں ڈی ایس ٹی کے کئی نینو ٹکنالوجی اقدامات اب دھیرے دھیرے زیادہ سود مند ٹکنالوجیوں اور پروڈکٹ کی تیاری کررہے ہیں جو آتم نربھر بھارت کو ایک اہم تعاون دے رہے ہیں: ڈی ایس ٹی سکریٹری آسوتوش کا بیان
حکومت ہند کے سائنس وٹکنالوجی کے محکمہ ڈی ایس ٹی کے محکمہ کے ایک خودکار ادارے نینو سائنس وٹکنالوجی کے انسٹی ٹیوٹ آئی این ایس ٹی میں سائنسدانوں نے مرگی کی روک تھام کی دوا ’روفینا مائڈ‘ کی پیداوار کے لئے نینو ٹکنالوجی پر مبنی صنعت دوست اور کفایتی میتھڈ تیار کیا ہے۔
ڈاکٹر جے موروگن گوند سامی اور ان کے آئی این ایس ٹی کے ساتھی ورکروں نے ایک ری سائیکلیبل پروفر آکسائڈ کیتھلسٹ  کو تیار کیا ہے، جو روفینا مائڈ دوا تیار کرنےکے لئے اہم ری ایکشن میں زبردست رول نبھاتی ہے۔
دوا تیار کرنے کے لئے موجودہ ٹکنالوجی میں ایک ان ہیرینٹ مخصوص ایشو ہے، جو اکثر غیر مطلوب نان ڈرگ آئسومر- 1,5رجیو آئسومر کی طرف لے جاتا ہے۔ اس کے لئے آرگینک سولوینٹ ہائی ٹمپریچر کی ضرورت ہوتی ہے اور دھلنے والے کیتھلسٹ کو الگ کیا جاتا ہے ، جس سے غیر دوستانہ ری ایکشن کنڈیشن اور ہائی پروڈکشن لاگت کی طرف رخ کرتا ہے۔
جرنل کیمیکل کمیونیکیشن نے شائع ہوئے پروڈکشن کے نئے طریقے میں روایتی سی یو ایس او 4کیتھلسٹ کے برعکس بہت چھوٹے سائز کے  سی یو 1اور سی یو 2 سے ڈیزائن کئے گئے نئے کیتھلسٹ اتنا ری ایکٹو ہوتا ہے کہ ری ایکشن روم ٹمپریچر میں اور جلی ہوئی حالت کے تحت مؤثر طور پر انجام دیا جاسکتا ہے۔
ڈی ایس ٹی کے راما نگم سیلو ڈاکٹر جی جے مورگن اور ان کے ساتھی ورکروں نے کسٹمائزڈ بایو کولیمر  کے ذریعہ نئی ریساکیکلیبل کاپر آف آکسائڈ کیتھلسٹ کو فروغ دینےکے لئے نینو ٹکنالوجی کا استعمال کیا۔
..............
م ن، ح ا، ع ر
25-06-2020
U-3510
(Visitor Counter : 183
وزارت آیوش
آیوش انسٹی ٹیوٹ کو این اے بی ایل کی منظوری حاصل ہوگئی
این اے آرآئی پی ، سی سی آراے ایس کے توسط سے آیوش کی حفظان صحت کی کوششوں کو زبردست فروغ
نیشنل آیوروید ریسرچ انسٹی ٹیوٹ برائے پنچکرما ، چیروتھوروتھی، تھریسور، کیرالہ کے شعبہ حیاتیاتی کیمیا اور پیتھالوجی کو اس کی طبی لیبارٹری خدمات کے لیے این اے بی ایل ایم  ٹی ایکریڈیشن کی منظورحاصل ہوگئی ہے۔ این اے آرآئی پی حکومت ہند کی وزارت آیوش کا آیورویدک سائنسز میں مرکزی کونسل برائے تحقیق کے تحت ایک اہم تحقیقی ادارہ ہے۔ سی سی آراے ایس کے تحت یہ پہلا ادارہ ہے جس نے اپنی کلینیکل لیبارٹری خدمات کے لیے این اے بی ایل کی منظوری حاصل کی ہے ۔ پروفیسر رابی نرائن اچاریہ، ڈائرکٹر جنرل، سی سی آر اے ایس نے 7 جون 2022 کو اس موقع پر کونسل کے سینئر عہدیداروں کی موجودگی میں منعقدہ ایک پروگرام کے دوران این اے بی ایل کی تسلیم شدہ لیب کا افتتاح کیا۔ پروگرام کی صدارت ڈاکٹر ڈی سدھاکر، ڈائریکٹر، این اے آرآئی پی نے کی۔ این اے آرآئی پی کے تمام عہدیداران نے افتتاحی پروگرام میں شرکت کی۔
اجتماع سے خطاب کرتے ہوئے ڈائریکٹر جنرل نے بتایا کہ لیبارٹری ایکریڈیٹیشن ایک ایسا طریقہ کار ہے جس کے ذریعے ایک مستند ادارہ تھرڈ پارٹی اسیسمنٹ اور بین الاقوامی معیارات کی بنیاد پر مخصوص ٹیسٹوں/ پیمائشوں کے لیے تکنیکی قابلیت کی باضابطہ شناخت دیتا ہے۔ یہ سرٹیفیکیشن نیشنل ایکریڈیٹیشن بورڈ فار ٹیسٹنگ اینڈ کیلیبریشن لیبارٹریز کے ذریعے فراہم کیا جاتا ہے۔ این اے آرآئی پی کی ٹیم کی کوششوں کا اعتراف کرتے ہوئے، پروفیسر اچاریہ نے مزید کہا، ‘‘میں اس ادارے کے تمام افسران اور عملے کو این اے بی ایل کی منظوری حاصل کرنے کے لیے ان کی لگن اور مسلسل کوششوں کے لیے مبارکباد پیش کرتا ہوں۔ مجھے امید ہے کہ یہ ٹیم بہت اچھا کام کرتی رہے گی۔‘‘
این اے بی ایل میڈیکل  ٹیسٹنگ لیبز کا سرٹیفکیٹ این اے آرآئی پی - ڈیپارٹمنٹ آف بائیو کیمسٹری اینڈ پیتھالوجی کو 14 اپریل 2022 کو جاری کیا گیا ہے۔ لیبارٹری کی یہ منظوری اس بات کو یقینی بناتی ہے کہ شہریوں کو خاص طور پر دیہاتوں، چھوٹے علاقوں میں رہنے والوں کے لیے صحت کی معیاری خدمات حاصل ہوں۔ ایک آیوروید ریسرچ انسٹی ٹیوٹ کے طور پر، اس تسلیم شدہ لیب سے جاری کردہ سائنسی ڈیٹا سائنسی کمیونٹیز کے درمیان اس کی درستگی اور درستگی کے لیے اعتماد فراہم کرتا ہے۔ حکام کے مطابق، ایک سال میں این اے آرآئی پی کی اوپی ڈی /آئی پی ڈی خدمات میں شرکت کرنے والے تقریباً 80,000 افراد کی بڑی تعداد کو دیکھتے ہوئے ایکریڈیشن اہم ہے۔ اس کے علاوہ، سائنسی برادریوں کے ارکان بشمول متنوع تحقیقی منصوبوں، آؤٹ ریچ میڈیکل کیمپس وغیرہ پر کام کرنے والے بھی تسلیم شدہ لیبز سے مستفید ہوتے ہیں۔ بائیو کیمسٹری کے اسسٹنٹ ڈائریکٹر ڈاکٹر این تھمیز سیلوم نے بتایا کہ لیبارٹری جدید آلات سے لیس ہے جیسے کہ مکمل طور پر خودکار بائیو کیمسٹری اینالائزر، مکمل خودکار ہیماٹولوجی اینالائزر، ای ایل آئی ایس اے سسٹمز مع وقفہ جاتی کیلیبریشن۔
وزارت آیوش
آیوش برآمدات کے فروغ سے متعلق کونسل
نئی دہلی:15،مارچ، 2021: آیوروید،یوگا اور نیچرو پیتھی، یونانی سدھا اور ہومیو پیتھی کے وزیر مملکت جناب کرن رجیجو نے آج یہاں لوک سبھا میں ایک سوال کے تحریری جواب میں اطلاع فراہم کی کہ دنیا بھر میں آیوش پروڈکٹس اور خدمات کی ترقی اور برآمدات کے وسیع امکانات کے پیش نظر وزارت آیوش نے وزارت تجارت وصنعت کے اشتراک سے آیوروید دواؤں اور پروڈکٹس، ہومیوپیتھی کی دواؤں اور مصنوعات سدھا، سووارگپا اور یونانی طریقہ علاج اور آیوش نظام کی خدمات کیلئے ایک درآمدات کے فروغ سے متعلق کونسل  تشکیل دینے کی تجویز پیش کی ہے۔ فیڈریشن آف انڈین چیمبرس آف کامرس اینڈ انڈسٹری  کو وزارت آیوش کی ایک نوڈل ایجنسی کی حیثیت سے یہ ذمہ داری دی گئی ہے کہ وہ وزارت کے اصولوں/ رہنما خطوط کے مطابق اے ای پی سی کے قیام کیلئے ایک کورپس تیار کرنے کیلئے دیگر صنعتی اداروں اور کمپنیوں کے ساتھ ہم آہنگی پیدا کرے۔
آیوروید کے پروڈکس کی درآمدات دو ایچ ایس کوڈس میڈیکینس کیلئے 30039011 اور میڈیکامینٹس کیلئے 30049011کے ذریعے کوڈنگ کے ہم آہنگی نظام  کی بنیاد پر ہندوستانی تجارتی درجہ بندی کے تحت ہوتی ہے۔ یونانی، سدھا اور ہومیوپیتھی طریقہ علاج کے پروڈکٹس کی برآمدات بالترتیب ایچ ایس کوڈ 30039012، 30039013 اور 30039014  اور کوڈ 30049012، 30049013 اور 30049014  کے ذریعے انجام پاتی ہے۔ آیوروید، ہومیوپیتھک، سدھا، سووارگپا اور یونانی نظام کے زیادہ تر پروڈکٹس، ہربل پروڈکٹس اور ادویہ جاتی پودوں کے پروڈکٹس کی شناخت مخصوص ایچ ایس کوڈس کے تحت نہیں کی جاتی ہے۔
ترقی پذیر ملکوں کیلئے ریسرچ انفارمیشن سسٹم  میں ہندوستانی روایتی دوا سے متعلق ایک فورم  قائم کیا گیا ہے جس میں تمام اسٹیک ہولڈرس کو پالیسی سازی میں تعاون کرنے اور ایک فعال حکمت عملی تیار کرنے کیلئے ایک مشترکہ پلیٹ فارم بنایا گیا ہے۔ پروڈکٹس اور ادویہ جاتی پودوں کیلئے ایچ ایس کووریج کو توسیع دینے اور آیوش اور ہربل پروڈکٹس کیلئے یکساں درجہ بندی نظام فراہم کرنے کیلئے وزارت آیوش نے تجارت کی درجہ بندی کی توسیع، کوالٹی کنٹرول اور ہندوستانی نظام ادویہ  اور ہربل پروڈکٹس کو معیاری بنانے کیلئے ٹاسک فورس تشکیل دی ہے۔
ٹاسک فورس کی سفارشات کے مطابق وزارت آیوش نے بالواسطہ ٹیکسز اور کسٹمز کے مرکزی بورڈ، محکمہ برائے ریونیو، وزارت خزانہ سے آئی ایس ایم پروڈکٹس، ہربل پروڈکٹس اور ادویہ جاتی پودوں کے پروڈکٹس کے لئے نئے ایچ ایس لائن مختص کرنے کیلئے درخواست کی ہے۔ تفصیل: https://ssl.gstatic.com/ui/v1/icons/mail/images/cleardot.gif
ش ح۔م ع۔ ع ن
U NO:2556
(Visitor Counter : 112